ai4bharat/Pralekha huggingface dataset:
وزارات ثقافت
آزادی کا امرت مہوتسو ’امنگ‘ ’اڑان‘ کے ذریعہ کٹائی کے تہواروں کی خوشگوار روایت کا جشن ہے
نئی دہلی14 جنوری 2022/آزادی کا امرت مہوتسو ہندستان کے ترقی پسند75 سال اور اس کے لوگوں ، ثقافت اور کامیابیوں کی شاندار تاریخ کو منانے اور اس کی یاد منانے کے لئے حکومت ہندکی ایک پہل ہے۔آزادی کا امرت مہوتسو کے ساتھ آزادی کے 75 سال کا جشن منانے کا امتزاج اور ملک بھر میں فصل کٹائی کے مختلف تہوار ہندستان کے سماجی، ثقافتی، سیاسی اور اقتصادی شناخت کے بارے میں ترقی پسندانہ چیزوں کو اجاگر کرتے ہیں۔ رنگا رنگ رنگولی بنانے کی امنگ اور پتنگ بازی کی متحرک اڑان آج ثقافتی پیش کش کے درمیان بنائی گئی۔ اس موقع پر ثقافت کی وزیر مملکت محترمہ میناکشی لیکھی اور ٹیکسٹائل کی وزیر مملکت محترمہ درشنا وکرم جاردوش نے شرکت کی۔ اس تقریب میں سکریٹری ثقافت جناب گووند موہن اور ٹیکسٹائل کے سکریٹری جناب اوپیندر پرساد سنگھ نے بھی شرکت کی۔
رنگولی کے رنگوں اور ہماری متحرک ثقافت کی علامت پتنگوں کی اڑان کی نمائندگی کرنے والی ’امنگ اور اڑان‘ تقریب کا جشن 18 ریاستوں اور مرکز کے زیر انتظام علاقوں میں 70 سے زیادہ مقامات پر منایا گیا۔ گجرات اور راجستھان میں اترائن، پنجاب میں لوہری، جنوبی علاقوں میں پونگل ہویا اتراکھنڈ ، مدھیہ پردیش اور چھتیس گڑھ میں مکرسکرانتی جشن کا جذبہ اور جوش ایک ہی رہتا ہے۔ یہ ایک بھارت شریشٹر بھارت کی روح کی نمائندگی کرتے ہیں جو ہمارے چاروں طرف ہماری ثقافت میں مجسم اور مہلول ہے۔
وزیر مملکت برائے ٹیکسٹائل محترمہ درشنا وکرم جاردوش نے ہارویسٹ فیسٹول مناتے ہوئے فطرت کی اہمیت اس کی پیداواریت اور ہندستان کے لوگوں کے ساتھ اس کے تعلق اور رشتہ کا ذکر کیا۔
وزیر مملکت برائے ثقافت محترمہ میناکشی لیکھی نے ملک بھر میں اس تہوار کو منانے والے تمام لوگوں کی کوششوں اور اس کی ثقافت کو وبائی امراض سے محفوظ رکھنے کے اصولوں کو برقرار رکھنے کے لئے ستائش کی۔ یہ جشن ان لوگوں کو خراج عقیدت بھی پیش کرتا ہے جنہوں نے ہندستان کو ایک ترقی پسندمعاشرہ بنانے میں اپنا تعاون دیا ہے۔
ثقافت کی وزارت کے سکریٹری جناب گووند نے ملک میں زراعت اور اس کی پیداوار کی معلومات کے طور پر فصل کےتہواروں پر روشنی ڈالی۔ اور بتایا کہ یہ تہوار کیسے ہندستانی سماج کے اس اہم حصہ کا جشن مناتے ہیں۔
ٹیکسٹائل کی وزارت کے سکریٹری جناب اوپندر پرساد سنگھ نے فصل کے تہواروں کے جشن کی خوبصورتی میں فن اور دستکاری کی اہمیت کا ذکر کیا۔ یہ دستکاریاں، نہ صرف ہماری ثقافت کی نمائندگی کرتی ہیں بلکہ ہندستان میں معاش کا ایک اہم ذریعہ ہیں۔
پتنگ بنانے والے مقامی کاریگروں اور پتنگ بازوں کے ساتھ دلچسپ گفتگو نے اس فن کی خوبصورتی کو اجاگر کیا۔جسے ملک بھر میں ایک تہوار کے طور پر منایا جاتا ہے۔ چمکدار رنگ کی پتنگیں ، سپول اور ان کے رنگین دھاگوں نے ہندستانی آسمانوں میں ایک بہترین تصویر جو حدود سے باہر ہر کسی تک پہنچنے کی علامت ہے۔ گجرات کے احمدآباد سے مدھیہ پردیش کے کھنڈوا تک یا اترپردیش کے لکھنوؤ سے حیدرآباد کے تلنگانہ تک، لوگوں نے قدرت کے سب سے اہم تحفہ کا جشن مناتے ہوئے اپنی کہانیوں مشتر ک کیں۔
قبائلی برادریوں کے ثقافتی مظاہروں نے اس موقع کو متحرک اور موسیقی سے بھرپور بنادیا۔ اس جشن نے نہ صر ف آزاد ہندستان کے 75 سال کے سفر کے ایک اہم حصہ کو اجاگر کیا بلکہ ایک ترقی پسند معاشرے کے طور پر ہندستان کی مادر زمین کی پیداواری صلاحیت اور پائیداری کے درمیان تعلق کو بھی ظاہر کیا۔
تقریب کا اختتام ’نئے ہندستان‘ کے اظہار کے ساتھ ہوا جو اپنی ثقافت کے جشن کو منانے ہوئے ترقی کرتا ہے۔ یعنی پتنگوں کی طرح اونچی اڑان اور اپنی روایات اور اقدار میں اپنا قدم جمائے رکھنے کا امتزاج۔
ش ح۔ ش ت۔ج
Uno-419
(Visitor Counter : 139
سائنس اور ٹیکنالوجی کی وزارت
مشن کووڈ سرکشا کے تحت کو ویکسین تیار کرنے کے لئے مینوفیکچرنگ صلاحیت میں اضافہ
نئی دہلی:16 اپریل ، 2021: آتم نربھر بھارت 3.0 مشن کے تحت حکومت ہند نے کووڈ سرکشا کا اعلان کیا،جس کا مقصد ملک میں کووڈ ویکسین تیار کرنے کے کام میں تیزی لانا ہے۔اس کو بایو ٹیکنالوجی کے محکمے کے ذریعہ نافذ کیا جارہا ہے۔
اس مشن کے تحت حکومت ہند کا بایو ٹکنالوجی کا محکمہ پروڈکشن کی صلاحیت میں اضافے کے لئے ویکسین تیار کرنے والی ویسی لیٹیز کو گرانٹ کے طور پر مالی تعاون فراہم کرا رہاہے۔ کو ویکسین ، ویکسین ملک کے اندر تیار کرنے کی صلاحیت مئی۔ جون 2021 تک دوگنی ہوجائے گی اورجولائی۔ اگست 2021 تک اس میں 6۔7 گنا اضافہ ہوجائے گا۔ یعنی اپریل 2021 میں ویکسین کا پروڈکشن ایک کروڑ خوراکوں سے بڑھاکر جولائی ۔اگست میں 6۔7 کروڑ ویکسین ماہانہ ہوجائے گا۔ ستمبر 2021 تک اس کے 10 کروڑ خوراک ماہانہ تک پہنچنے کی توقع ہے۔
چند ہفتے قبل بین وزارتی ٹیموں نے بھارت میں دو اہم ویکسین مینوفیکچرر کے مقامات کا دورہ کیا تھا تاکہ پروڈکشن میں اضافے سے متعلق مادخل حاصل کرسکیں۔
پروڈکشن کی صلاحیت میں اضافے کے منصوبے کے ایک حصے کے طور پر بھارت بایو ٹیک لمیٹیڈ حیدر آباد کے ساتھ ساتھ سرکاری شعبے کے دیگر مینوفیکچرر کو بھی مطلوبہ بنیادی ڈھانچے اور ٹیکنالوجی کے ساتھ اپ گریڈ کیا جارہا ہے۔حکومت ہند کی جانب سے بھارت بایو ٹیک کی نئی بنگلور فیسی لیٹی کو تقریباً 65 کروڑ روپےکی گرانٹ کے طور پر مالی امداد فراہم کرائی جارہی ہے جس کو ویکسین کے پروڈکشن کی صلاحیت میں اضافےکےلئے ری پرپز کیا جارہا ہے۔
ویکسین پروڈکشن کی صلاحیت میں اضافے کے لئے سرکاری شعبے کی تین کمپنیوں کو بھی مدد فراہم کرائی جارہی ہے۔
- ہافکین بایو فارما سیوٹیکل کارپوریشن لمیٹیڈ ممبئی کو تقریباً 65 کروڑ روپے کی امداد حکومت کی جانب سے گرانٹ کےطور پر فراہم کرائی جارہی ہے۔ اس کمپنی نے اس کا کومکمل کرنے کےلئےتقریباً 12 ماہ کا وقت مانگا تھا۔ لیکن مرکزی حکومت نے اس سے کام میں تیزی لاکر اسے چھ ماہ میں مکمل کرنے کےلئے کہا۔ شروع ہونے پر اس فیسی لیٹی کی صلاحیت 20 ملین خوراک ماہانہ ہوگی۔
انڈین امیونولوجیکلز لمیٹیڈ  حیدر آباداور بھارت امیونولوجیکل اینڈ بایو لوجیکلز لمیٹیڈ  بلند شہر جو کہ بایو ٹیکنولوجی کے محکمے کے تحت ایک سی پی ایس ای ہے، کو اگست۔ ستمبر 2021 تک 10۔ 15 ملین خوراک ماہانہ فراہم کرانے کے لئے فیسی لیٹی کو تیار کرنے کے واسطے مدد فراہم کرائی جارہی ہے۔
-----------------------
ش ح۔م ع۔ ع ن
U NO:3779
(Visitor Counter : 218
پیٹرولیم اور قدرتی گیس کی وزارت
پٹرولیم، قدرتی گیس اور اسٹیل کے وزیر دھرمیندر پردھان منگولیا کے دورے پر
نئی دہلی،06 اکتوبر / پٹرولیم ، قدرتی گیس اور اسٹیل کے وزیر جناب دھرمیندر پردھان، ایک سرکاری اور تجارتی وفد کے ہمراہ، 7 تا 9 اکتوبر 2019 کو منگولیا کا دورہ کریں گے، ریاستی دورے کے طور پر ستمبر 2019 میں منگولیا کے صدر ہندوستان کا دورہ کریں گے۔ 8 اکتوبر 2019 ، وزیر موصوف بنیادی ڈھانچے کی افتتاحی تقریب میں شرکت کریں گے جسے منگولیا نے ہندوستان کی مالی امداد سے پہلے ہی منگول ریفائنری پروجیکٹ تعمیر کی ہے۔
دورہ کے دوران ، جناب پردھان ریفائنری کی تعمیر کو شروع کرنے کے لیے روڈ میپ تعمیر کرنے کے لیے کانکنی اور بڑی صنعت کے لیے منگولیا کے وزیر کے ساتھ ملاقاتیں ہوں گی۔ کانکنی، کوکنگ کول اور ریلوے جیسے دیگر شعبوں میں تعاون کے امکانات پر بھی غور کیا جائے گا۔ وزیر موصوف منگولیا کے وزیراعظم اور صدر سے ملاقات کریں گے۔
منگول ریفائنری پروجیکٹ کو 2015 میں عزت مآب وزیراعظم کے منگولیا دورے کے دوران ہندوستان کے ذریعہ دی گئی 1.236 بلین امریکی ڈالر قرض کی ایک قسط کے تحت تعمیر کی جا رہی ہے اور بعد ازاں ستمبر، 2019 میں منگولیا کے صدر کے دورۂ ہند کے کے دوران اس میں اضافہ کیا گیا۔ پٹرولیم اور قدرتی گیس کی وزارت کے تحت عوامی انٹرپرائزیز - انجینئرس انڈیا لمیٹڈ، تیل ریفائنری کی ترقی کے لیے پروجیکٹ مینجمنٹ کنسلٹنٹ ہے۔
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(
U-4480
(Visitor Counter : 48
بجلی کی وزارت
ہرجینکو -مرکزی/ریاست/آئی پی پی ایک شفاف مسابقتی بولی کے عمل کے ذریعے اپنی ضروریات کے مطابق کوئلہ خریدتا ہے: مرکزی توانائی اور این آر ای کےوزیر جناب آر کے سنگھ کا بیان
بجلی کے مرکزی وزیر آر کے سنگھ آج راجیہ سبھا میں یہ بتایا کہ تھرمل پاور پلانٹس  2009 سے ملاوٹ کے لیے کوئلہ درآمد کر رہے ہیں۔ درآمدات 2015-16 میں 48.8 میٹرک ٹن تھی اور 2019-20 میں 23.8 میٹرک ٹن کے درمیان مختلف تھیں۔ 2020 میں، بجلی کی وزارت  نے ریاستوں کو ملاوٹ کے لیے درآمدات کو کم کرنے کا مشورہ دیا۔ نتیجتاً، سال 2021-22 میں درآمد کم ہو کر 8.1 ملین ٹن رہ گئی۔
سنٹرل الیکٹرسٹی اتھارٹی کے کوئلے کے ذخیرہ کرنے کے ضابطے ٹی پی پیز کواس بات کے لئے پابند کرتے ہیں کہ وہ ایک سال کے دوران غیر پٹ ہیڈ پلانٹس میں 20 سے 26 دن اور پٹ ہیڈ پلانٹس میں 12 سے 17 دن کے کوئلے کے ذخیرے اس طرح برقرار رکھیں کہ پاور پلانٹس سخت مانگ کے دوران کوئلے کے وافراسٹاک کی ضرورت کو پورا کرسکیں۔
گھریلو کوئلے کی سپلائی ضرورت کے مطابق نہیں ہے۔ اس کے پیش نظر ملاوٹ کے مقاصد کے لیے کوئلہ درآمد کرنے کی ضرورت پیش آئی۔ اس لیے بجلی کی وزارت نے مرکزی، ریاستی جینکوز اور آئی پی پیز کو ہدایت دی کہ وہ ضروری کارروائی کریں اور شفاف مسابقتی خریداری کے عمل کے ذریعے 6 فیصد وزن کے حساب سے آمیزش کرنے کے لیے کوئلے کی خریداری کا منصوبہ بنائیں تاکہ ستمبر 2023 تک کام کرنے کے لیے ان کے پاور پلانٹس میں کوئلے کا مناسب ذخیرہ موجود ہو۔
روزانہ کوئلے کی کھپت اور گھریلو کوئلے کی روزانہ آمد کے درمیان کمی اپریل، 2022 اور جنوری، 2023 کے درمیان 2.21 لاکھ ٹن سے 0.5 لاکھ ٹن رہی۔ اگر آمیزش کے مقصد کے لیے کوئی درآمد نہ کی گئی ہوتی، تو ڈی سی بی پلانٹس پر کوئلے کی دستیابی کا ذخیرہ ستمبر 2022 تک کم ہو کر صفر ہو جاتا۔ کوئلے کی اوسط کمی مالی سال 2022-23 کی پہلی ششماہی کے دوران تقریباً 1.6 لاکھ ٹن یومیہ تھا۔ اس کے بعد، کوئلے کے اسٹاک میں بحالی کے کچھ آثار ظاہر کرتے ہوئے ، ایم او پی نے 01.08.2022 کو جینکوز کو مشورہ دیا کہ وہ اسٹاک کی سطح کی مسلسل نگرانی کے ساتھ مجموعی سپلائی اور اسٹاک کی پوزیشن  کو مدنظر رکھتے ہوئے اپنی سطح پر ملاوٹ کے بارے میں کوئی فیصلہ کریں۔
اس موسم گرما کے دوران اوسط مانگ 210-220 گیگاواٹ اور زیادہ سے زیادہ 230 گیگا واٹ کی حد میں متوقع ہے، جسے اوپر کے انتظامات سے پورا کیا جا سکتا ہے۔
کوئلے کی درآمد اوپن جنرل لائسنس  کے تحت ہے اور ٹی پی پیز اپنی کوئلے کی ضروریات کو پورا کرنے کے لیے کوئلہ درآمد کرنے کے لیے آزاد ہیں۔ ہر جینکو -مرکزی/ریاست/ ٓئی پی پی اپنی ضروریات کے مطابق، شفاف مسابقتی بولی کے عمل کے ذریعے کوئلہ خود خریدتا ہے۔
صحت اور خاندانی بہبود کی وزارت
چین سے واپس آنے والے افراد کے لیے مشورہ
اپنے اور اپنے کنبے کے تحفظ کے لیے ان سب باتوں کا جاننا آپ کے لیے ضروری ہے۔
چین میں ایک نوول کروناوائرس پھیل رہا ہے اور بین الاقوامی طور پر دوسرے ملکوں میں بھی اس کے کیس گئے ہیں۔ کروناوائرس سے جو بیماری پیدا ہوتی ہے، وہ عام زکام سے لے کر زیادہ شدید بیماریوں تک ہوتی ہے، مثلا میڈل ایسٹ رسپیریٹری سنڈروم اور سیویئر ایکیوٹ رسپیریٹری سنڈروم۔
اس کی علامات کیا ہیں؟
بخار، کھانسی اور سانس لینے میں تکلیف عام علامات ہیں۔
خود کی اور دوسروں کی بیمار پڑنے سے کیسے حفاظت کی جائے؟
اگر آپ نے حال ہی میں  چین کا دورہ کیا ہے، یا کسی وائرس سے متاثرہ شخص سے آپ کا رابطہ ہوا ہے تو آپ کو مشورہ دیا جاتاہے کہ:واپس آنے کے بعد 14 دن تک گھر میں الگ تھلگ رہیں۔ایک علیحدہ کمرے میں سوئیں۔دوسرے افراد خاندان سے محدود رابطہ رکھیں اور مہمانوں سے ملنے سے گریز کریں۔کھانستے وقت اور چھینکتے وقت اپنی ناک اور منھ پر کپڑا رکھیں۔کسی بھی ایسے شخص سے قریب سے ملنے سے گریز کریں،جس میں زکام یا فلیو کی علامات ہوں۔۔گھر پرہر شخص کو ہر وقت ہاتھ صاف رکھنے ہیں اور ہاتھوں کو دھونا ہے۔چھینکنے اور کھانسنے کے بعد۔بیمار کی دیکھ بھال کے وقت ۔کھانے کی تیاری سے پہلے،اس کے دوران اور اس کے بعد۔کھانے سے پہلے۔بیت الخلا کے استعمال کے بعد۔جب ہاتھ گندے میں۔مویشیوں یا ان کے فضلے سے رابطے میں آنے کے بعد۔اگر آپ کو چین سے واپس آنے کے 28 دن کے اندر بخاریا کھانسی ہوجائے، یا سانس لینے میں دشواری ہو توبھارت سرکار کی وزارت صحت کے کنٹرول روم نمبر 91-11-23978046 پر مزید معلومات کے لیے رابطہ کریں۔فورا ًماسک پہن لیں اور قریب ترین طبی مرکز سے رابطہ قائم کریں۔ہیجان میں مبتلا نہ ہوں۔
۔۔۔۔۔۔۔۔۔۔۔
م ن ۔ج۔ ت ع۔
U-422
(Visitor Counter : 95
شمال مشرقی ریاستوں کی ترقی کی وزارت
شمال مشرقی صنعتی ترقیاتی اسکیم کے تحت، این ای آئی ڈی ایس کے تحت، مجموعی طور پر 926 صنعتی اکائیاں رجسٹرڈ ہیں
صنعتی اور اندرونی تجارت کی فروغ کے محکمے  کے ذریعہ نافذ کردہ شمال مشرقی صنعتی ترقیاتی اسکیم  2017 کے تحت مینو فیکچرنگ اور خدمات کے شعبوں کو احاطہ ہوتا ہے۔ یہ اسکیم اہل صنعتی اکائیوں کو ترغیبات فراہم کرتی ہے، جن میں قرضے تک رسائی کے لئے مرکزی کیپٹل سر مایہ کاری ترغیب ؛ مرکزی سود جاتی ترغیب؛ مرکزی جامع بیمہ جاتی ترغیب؛ آمدنی ٹیکس کی ادائیگی ؛ اشیاء اور خدمات کے مرکزی ٹیکس نیز اشیاء اور خدمات کے مربوط ٹیکس کے مرکزی حصے کے اشیاء اور خدمات کے ٹیکس کی ادائیگی ؛ روز گار سے متعلق ترغیبات اور نقل وحمل کی ترغیب شامل ہیں ۔
15 مارچ 2023 تک مجموعی طور پر 926 صنعتی اکائیاں ، این ای آئی ڈی ایس 2017 کے تحت رجسٹرڈ ہو چکی ہیں۔ 15 کروڑ سے زیادہ کی پلانٹ اور مشینری کی سرمایہ کاری کی تجویز کرنے والے 74 پروجیکٹوں کو اسکیم کے تحت رجسٹرڈ کیا گیا ہے، ان میں سے 6 پروجیکٹوں کو قرضے تک رسائی کے لئے مرکزی کیپیٹل سرمایہ کاری ترغیب کے تحت ترغیبات فراہم کی گئی ہیں اور مجموعی طور پر 164.05 کروڑ روپے ، شمال مشرقی خطے کے صنعتی یونٹوں کو اس زمرے کے تحت جاری کئے گئے ہیں۔ ڈی پی آئی آئی ٹی کے ذریعہ فراہم کردہ معلومات کے مطابق اسکیم کے تحت توسیع کا کوئی مرکز نہیں ہے۔ البتہ شمال مشرقی ترقیاتی مالیاتی کارپوریشن ، اہل صنعتی اکائیوں کو ترغیبات کی فراہمی کے لئے مشغول ہے۔
اس وزارت میں اس طرح کی کوئی معلومات دستیاب نہیں ہے
یہ معلومات شمال مشرقی خطے کی ترقی کے وزیر جناب جی کشن ریڈی نے آج لوک سبھا میں ایک تحریری جواب میں فراہم کیں۔
۰۰۰۰۰۰۰۰

U-3383
(Visitor Counter : 51
وزارت خزانہ
 7.38 فی صدجی ایس 2027، 7.26 فی صد جی 2032،  7.36 فی صد جی ایس 2052 کی نیلامی 
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 7,000 کروڑروپے کی مطلع شدہ رقم کے لیے  7.38فی صد گورنمنٹ سیکیورٹی 2027" کی فروخت،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 12,000 کروڑ روپےکی مطلع شدہ رقم کے لیے 7.26فی صد گورنمنٹ سیکورٹی 2032" اور  9,000 کروڑ روپے  کی مطلع شدہ رقم کے لیے 7.36فیصد گورنمنٹ سیکورٹی 2052" ایک سے زیادہ قیمت کا طریقہ استعمال کرتے ہوئے نیلامی پر مبنی  کا اعلان کیا ہے۔ جی او آئی کے پاس2,000 کروڑ روپے تک اضافی سبسکرپشن برقرار رکھنے کا اختیار ہوگا۔ مذکورہ بالا ہر سیکیورٹی کے خلاف نیلامی 07 اکتوبر 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مطلع شدہ رقم کا 5فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 07 اکتوبر 2022 کو ریزرو بینک آف انڈیا کور بینکنگ سلوشن. سسٹم پر الیکٹرانک فارمیٹ میں جمع کی جانی چاہئیں۔ غیر مسابقتی بولیاں صبح 10.30 اور 11.00 بجے اور مسابقتی بولیاں صبح 10.30 اور 11.30 کے درمیان جمع کرائی جانی چاہئیں۔
نیلامی کے نتائج کا اعلان 07 اکتوبر 2022  کو کیا جائے گا اور کامیاب بولی دہندگان کو ادائیگی 10 اکتوبر 2022  کو کرنی ہوگی۔
ریزرو بینک آف انڈیا کے ذریعہ جاری کردہ سرکلر نمبر RBI/2018-19/25 مورخہ 24 جولائی 2018 کے ذریعے جس میں وقتاً فوقتاً ترمیم کی جاتی ہے، 'سنٹرل گورنمنٹ سیکیورٹیز میں لین دین کب جاری کیا گیا' کے رہنما خطوط کے مطابق "جب جاری کیا جاتا ہے" جب ٹریڈنگ کے لیے سیکورٹیز اہل ہوں گی۔
ش ح۔ ش ت۔ج
Uno-11007
(Visitor Counter : 73
ارضیاتی سائنس کی وزارت
کل ہند موسمیاتی اندازہ اور پیشین گوئی
نئی دہلی ،29؍اپریل2020: بھارتی محکمہ موسمیا ت کے تحت نیشنل ویدر فور کاسٹنگ سینٹر نے آئندہ چند دنوں کے لئے کل ہند موسمیاتی پیشین گوئی کی ہے۔
- جنوبی انڈمان سمندر اور ہمسایہ علاقوں میں آئندہ 48 گھنٹوں میں کم دباؤ بنے گا۔ یہ دباؤ بطور خاص 48 گھنٹوں کے بعد قدرکم ہوگا اور بعد ازاں اس میں شدت آسکتی ہے۔ توقع ہے کہ یہ دباؤ یکم مئی سے تین مئی کے دوران شمال –شمال مغرب کی جانب پیش قدمی کرے گا اور بعد ازاں شمال-شمال مشرق کی طرف بڑھتے ہوئے میانمار-بنگلہ دیش کے ساحلوں تک جائے گا۔ اس کے اثر کے تحت تیز ہوائیں چل سکتی ہیں، جن کی رفتار 50-40 کلو میٹر فی گھنٹے سے لے کر 60 کلو میٹر فی گھنٹے تک پہنچ سکتی ہے۔ یکم مئی کو جنوبی انڈمان سمندر اور اس کے قرب وجوار کے علاقوں، نیز خلیج بنگال کے جنوب مشرقی حصے میں تیز ہوائیں چل سکتی ہیں۔ دو مئی کو بھی ہوا کی رفتار 55-45 کلو میٹر فی گھنٹے سے لے کر 65 کلو میٹر فی گھنٹے تک پہنچ سکتی ہے اور یہی ہوا 70 کلو میٹر فی گھنٹے کی رفتار سے خلیج بنگال کے جنوب مشرقی حصے اور نزدیک میں واقع انڈمان کے سمندر میں تین مئی کو پہنچ سکتی ہے۔
دو مئی کو نکو بار جزائر کے ساتھ ساتھ چند مقامات پر زیادہ اور بہت زیادہ بارش ہوسکتی ہے اور اسی خطے میں ایک سے لے کر تین مئی کے دوران بعض مقامات پربہت تیز بارش بھی ہوسکتی ہے۔
- زبردست ہواؤں کے زیر اثر ؍ کہیں کہیں ہلکی ہوا کے نتیجے میں جزیرہ نما بھارت کے دور دور تک پھیلے ہوئے علاقو ں میں یعنی کیرالہ اور ماہے میں آئندہ دو دنوں کے دوران، مہاراشٹر، گوا اور شمالی داخلی کرناٹک میں 29 اپریل سے یکم مئی کے دوران ہواؤں کی کیفیت گھٹی بڑھتی رہے گی۔جگہ جگہ پر گرج کے ساتھ تیز ہوائیں چلنے، بجلی چمکنے اور جھونکے کے ساتھ 40-30 کلو میٹر فی گھنٹے کی رفتار سے ہوا چلنے کے امکانا ت ہیں۔
- مغربی ڈسٹربنس کے نتیجے میں مغربی ہمالیائی خطہ، پنجاب، ہریانہ، چنڈی گڑھ اور دہلی میں چھِٹ پُٹ بارش اور گرج کے ساتھ چھینٹے پڑ سکتے ہیں۔
وزارت آیوش
دہلی پولیس کے کنبوں کے گھروں تک آیوروید پہنچانے کے لئے دھنونتری رتھ
اے آئی آئی اے اور دہلی پولیس کے مابین مفاہمت نامہ پر دستخط
دہلی پولیس کی رہائشی کالونیوں میں آیوروید احتیاطی اور فروغ دینے والی صحت خدمات میں توسیع کے لئے آج آل انڈیا انسٹی ٹیوٹ آف آیور وید  اور دہلی پولیس کے مابین ایک مفاہمت نامہ پر دستخط ہوئے۔ یہ خدمات ’دھنونتری رتھ‘ نامی ایک موبائل یونٹ اور پولیس ویلینس سینٹرز کے ذریعہ فراہم کی جائیں گی اورآیوش وزارت کی مدد سے انہیں اے آئی آئی اے کے ذریعہ قائم کیا جائے گا۔
دہلی پولیس کے کمشنر شری ایس این شریواستو اور آیوش وزارت کے ایڈیشنل سکریٹری شری پرمود کمار پاٹھک کے مابین ایک دستخط شدہ مفاہمت نامہ کا تبادلہ ہوا۔ پروفیسر تنجوا نیساری، ڈائریکٹر ، اے آئی آئی اے کی موجودگی میں دھنونتری رتھ کو ہری جھنڈی دکھا کر روانہ کیا گیا۔
آیورکشا،اے آئی آئی اے کا ایک مشترکہ منصوبہ ہے جو کہ آیوش وزارت اور دہلی پولیس کے تحت ایک خودمختار انسٹی ہے۔ اس کا مقصد آیوروید امیونٹی کو بڑھانے والے اقدامات کے ذریعہ دہلی پولیس اہلکاروں جیسے فرنٹ لائن کووڈ جانبازوں کی صحت کو برقرار رکھنا ہے۔ اس پروجیکٹ کے تسلسل میں اب دہلی پولیس اہلکاروں کے کنبوں تک آیوروید احتیاطی اور فروغ دینے والی حفظان صحت کی توسیع کرنے کا منصوبہ بنایا گیا ہے۔
اس موقع پر شری پاٹھک نے کہا کہ اے آئی آئی اے اور دہلی پولیس کا مشترکہ منصوبہ اپنی نوعیت کا سب سے بڑا منصوبہ ہے اور یہ دوسروں کے لئے انتہائی کامیاب اور رول ماڈل ہے۔ انہوں نے فرنٹ لائن جانبازوں کی حیثیت سے دہلی پولیس کی کاوشوں کو سراہا۔ 2 ماہ کے عرصے میں تقریبا 80،000 پولیس اہلکاروں کو آیورکشا کٹس تقسیم کرنے کے بعد دہلی پولیس کے اہلکاروں میں کووڈ۔ 19 کے معاملات اور اموات میں نمایاں طور پر کمی آئی ہے۔ ان خدمات کی توسیع اب دہلی پولیس کے کنبوں تک بھی کی جا رہی ہے۔ دھنونتری رتھ اور پولیس ویلنس سینٹرز اے آئی آئی اے کی آوٹ ریچ او پی ڈی خدمات ہوں گے اور اس کا مقصد آیور وید احتیاطی حفظان صحت خدمات کے ذریعہ دہلی پولیس کے کنبوں کو فائدہ پہنچانا ہے۔
پروفیسر تنجوا نیساری نے روشنی ڈالی کہ سائنسی اعتبار سے ثابت شدہ احتیاطی آیوروید دواوں سے دہلی پولیس کے عملے میں کووڈ۔ 19 کے معاملات کو نمایاں طور پر کم کرنے میں مدد ملی۔ انہوں نے کہا کہ آیوروید احتیاط اور پروموشنل حفظان صحت کی خدمات کے ساتھ ساتھ علاج معالجے کی حفظان صحت کی بھی یکساں اہمیت پر زور دیتی ہے۔
کمشنر آف پولیس نے اپنے خطاب میں دہلی پولیس کی صحت کے فروغ کے تئیں وزارت آیوش اور اے آئی آئی اے کی کوششوں کو سراہا۔ انہوں نے اس بات کی بھی تعریف کی کہ دہلی پولیس اور اے آئی آئی اے کا مشترکہ منصوبہ انتہائی کامیاب ہے۔
صحت اور خاندانی بہبود کی وزارت
جنسی تناسب میں بہتری
نئی دہلی،11؍فروری، صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج راجیہ سبھا کو بتایا کہ سینٹرل بیورو آف ہیلتھ انٹلی جینس  نے مختلف وزارتوں ؍ محکموں سے موصولہ اطلاعات کی بنیاد پر نیشنل ہیلتھ پروفائل  ترتیب دیا ہے۔ پیدائش ، موت ، جنسی تناسب وغیرہ سے متعلق معلومات ، رجسٹرار جنرل آف انڈیا کے دفتر کے ذریعے مہیا کردہ اعداد وشمار پر مبنی ہیں۔ رجسٹرار جنرل آف انڈیا کے ذریعے کرائی گئی مردم شماری کی بنیاد پر جنسی تناسب کے رجحان میں 1991 کے 926 سے بہتر ہوکر 2011 میں 943 ہوگیا ہے۔
نیشنل ہیلتھ پروفائل کے مطابق رجسٹرار جنرل آف انڈیا کے ذریعے شائع کردہ تازہ ترین ایس آر ایس بولیٹن کی بنیاد پر گزشتہ تین برسوں کے دوران شرح پیدائش اور شرح اموات  میں کمی آئی ہے۔ مذکورہ رپورٹیں ویب سائٹ: www.cbhidghs.nic.in.پر دستیاب ہیں۔
امراض کا دباؤ آئی سی ایم آر انڈیا اسٹیٹ - لیول ڈیسیز برڈن انیشیٹو اسٹڈی رپورٹ ’’انڈیا: ہیلتھ آف نیشن اسٹیٹس‘‘ پر مبنی ہے۔ یہ رپورٹ نومبر 2017 میں شائع ہوئی تھی، جس میں غیر متعدی امراض  کی وجہ سے تمام اموات کا تناسب 2016 میں 61.8 فیصد پیش کیا گیا ہے جبکہ 1990 میں یہ 37.9 فیصد تھا۔ 40 سے 69 سال کی عمر گروپ میں این سی ڈی کی وجہ سے اموات کا تناسب 73.2 فیصد ہے۔ اس سلسلے میں رپورٹیں : http://www.healthdata.org/policy-report/india-health-nation%E2%80%99s-states. پر دستیاب ہیں۔
نیشنل ہیلتھ پروفائل کے مطابق شرح پیدائش ’2015 میں 20.8 سے گھٹ کر 2017 میں 20.2) اور شرح اموات  دونوں میں گزشتہ برسوں کے دوران لگاتار کمی آئی ہے۔ یہ معلومات رجسٹرار جنرل آف انڈیا کے ذریعے شائع کردہ تازہ ترین ایس آر ایس بولیٹن پر مبنی ہے۔
رپورٹیں : www.cbhidghs.nic.in. پر دستیاب ہیں
رجسٹرار جنرل آف انڈیا کے ذریعے شائع کردہ ایس آر ایس بولیٹن سے حاصل اعداد وشمار کی بنیاد پر این ایچ پی میں معلومات مہیا گرائی گئی ہیں۔ ان کے مطابق ریاستوں ؍ مرکز کے زیر انتظام علاقوں میں پیدائش اور اموات کی شرحوں ، دونوں میں کافی فرق موجود ہے۔ 2017 میں انڈومان ونکوبار جزائر میں شرح پیدائش 11.4 اور گوا میں 12.5 تھی جبکہ بہار میں 26.4 اور اترپردیش میں 25.9 تھی۔ اسی طرح 2017 میں دہلی میں شرح اموات 3.7 تھی ، میزورم میں 4 جبکہ چھتیس گڑھ میں 7.5 اور پڈوچیری میں 7.3 تھی۔ اس سلسلے میں تفصیلی رپورٹیں : www.cbhidghs.nic.in. پر دستیاب ہیں۔
۔۔۔۔۔۔۔۔۔۔۔۔۔۔۔۔۔۔

U-694
(Visitor Counter : 69
یو پی ایس سی
یونین پبلک سروس کمیشن کی طرف سے جون 2022 میں بھرتی کے نتائج کو حتمی شکل دی گئی
جون 2022 کے دوران یونین پبلک سروس کمیشن  کی طرف سے حسب ذیل بھرتی کے نتائج کو حتمی شکل دے دی گئی ہے۔ پاس ہونے والے امیدواروں کو ڈاک کے ذریعہ انفرادی طور پر مطلع کردیا گیا ہے۔
مزید تفصیل کیلئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔

U-7945
(Visitor Counter : 80
صحت اور خاندانی بہبود کی وزارت
ای فارمیسی پلیٹ فارموں کی تازہ صورتحال
سی ڈی ایس سی او نےڈرگز کی آن لائن/انٹرنیٹ پر فروخت کا کام کرنے والی کئی فرموں کو وجہ بتاؤ نوٹس جاری کئے ہیں
صحت اور خاندانی بہبود کے مرکزی وزیر مملکت پروفیسر ایس پی بگھیل نے آج راجیہ سبھا میں ایک تحریری جواب میں بتایا کہ سینٹرل ڈرگز اسٹینڈرڈ کنٹرول آرگنائزیشن نے 8 اور 9 فروری 2023 کو آن لائن /انٹرنیٹ کے ذریعہ ڈرگز فروخت کرنے والی کئی فرموں کو وجہ بتاؤ نوٹس جاری کئے ہیں۔ بیشتر فرموں نے یہ جواب دیا ہے کہ وہ محض گاہکوں کو فارماسیوٹیکل پروڈکٹ فروخت کرنے کی سہولت فراہم کرانے کےلئے ایک آن لائن پلیٹ فارم فراہم کرارہے ہیں اور یہ پلیٹ فارم محض انٹرمیڈیئری کے طو ر کام کرتے ہیں اور صارفین اور لائسنس شدہ فارمیسز کو ایک دوسرےسےجوڑتےہیں۔
جامع طریقے سےادویات کی آن لائن فروخت کی ضابطہ بندی کے لئے حکومت نے ای-فارمیسی کے ذریعہ ڈرگز کی فروخت اور تقسیم کی ضابطہ بندی سے متعلق ضابطوں کو شامل کرنے کےلئے ڈرگز اینڈ کاسمیٹکس رولز 1945میں ترمیم کے واسطے جی ایس آر 817 بتاریخ 28 اگست 2018 کےذریعہ مسودہ قوانین شائع کئے ہیں۔
مسودہ قوانین میں ای فارمیسی کےرجسٹریشن ،ای فارمیسی کےوقتاً فوقتاً معائنہ ، ای فارمیسی کے ذریعہ ڈرگز کی تقسیم اور فروخت کےطریقے ای فارمیسی کےذریعہ ڈرگز کے اشتہار کےامتناع ،شکایت کےحل کے میکانزم ،ای فارمیسی کی مانیٹرینگ وغیرہ کےلئےضابطے شامل ہیں۔
وزارت دفاع
امریکی بحریہ کے چیف آف نیول آپریشنس ایڈمرل مائیکل گلڈے نے ای این سی کے ساتھ گفتگو کی
امریکی بحریہ کے چیف آف نیول آپریشن  ایڈ مرل مائیکل گلڈے محترمہ لینڈا گلڈے کے ہمراہ 13سے 15 اکتوبر 2021 تک تین روزہ سرکاری دورے کے سلسلے میں وشاکھا پٹنم پہنچے ۔ ایڈمرل گلڈے نے آج ای این سی کے فلیگ آفیسر کمانڈنگ ان چیف وائس ایڈمرل ایجندرا بہادر سنگھ کے ساتھ بات چیت کی ۔دونوں نے امریکہ اور بھارت کے مشترکہ مفاد کے مختلف امور پر تبادلہ خیال کیا۔ بعد میں ایڈمرل مائیکل گلڈے کو وشاکھاپٹنم میں نیول ڈاکیارڈ میں تنصیبات کا دورہ کرایا گیا۔سی این او نے بحریہ کے اس عملے کو خراج عقیدت پیش کیا جنہوں نے نیول ٹاکیارڈ میں سمرم استھل میموریل میں ملک کے لئے فرض انجام دیتے ہوئے عظیم قربانیاں دی ہیں۔
14 اکتوبر کو مالابار بحری مشقوں میں حصہ لینے والے یوایس اینڈ کیرئیر اسٹرائک گروپ میں ایڈمرل گلڈے نیول اسٹاف کے سربراہ کرم بیر سنگھ ، ای این سی کے فلیگ آفیسر کمانڈنگ ان چیف وائس ایڈمرل اجندرا بہادر سنگھ اور دیگر امریکہ –بھارت وفود کے ہمراہ حصہ لینے والے ہیں ۔
محترمہ لنڈا گلڈے کمیٹی کے ممبروں اور بحریہ کے جوانوں کی بیویوں کی فلاح وبہبود سے متعلق ایسوسی ایشن  ایسٹرن ریجن کے ساتھ گفتگو کریں گی اور وشاکھا پٹنم میں اپنے قیام کے دوران این این ڈبلیو اے کا دورہ بھی کریں گی۔
بھارتی بحریہ اس وقت جاپان ، میری ٹائم سیلف ڈیفینس فورس ، رائل آسٹریلین نیوی اور امریکی بحریہ کے ساتھ کثیر مقصدی بحری مشقیں مالابار میں شرکت کررہی ہے۔ یہ مشقیں خلیج بنگال میں کی جارہی ہیں۔